section_heading: Renesansa
paragraph_text: S renesansom na scenu stupa i sve veći broj predmeta rađen po narudžbi plemstva, te bogatih građana.Sakralne teme polako ustupaju mjesto svjetovnim, često antikizirajućim motivima. Nakit postaje čisto umjetnički oblikovan, javlja se i prvo u plohe brušeno kamenje, emajliranje postaje uobičajena i nezaobilazna tehnika ukrašavanja površine, sve je veći broj virtuozno izvedenih djela.